AlexejDobrolubov/national_council_slovak_2010 huggingface dataset:
40. schôdza NR SR - 8.deň - B. popoludní
Dátum: 2021-09-29
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

38. Ďakujem. Pán poslanec Šeliga, hovorili ste o tom, že je normálne, ak verejnosť vyvíja tlak na generálneho prokurátora, že je normálne, keď si kladie verejnosť otázky, že generálny prokurátor by mal byť otvorený otázkam verejnosti, ale ja sa chcem spýtať, kto je to alebo čo je to tá verejnosť, o ktorej ste hovorili? Koho máte na mysli pod tou verejnosťou? Myslíte tým tie zapredané protislovenské médiá alebo tie mimovládky platené zo zahraničia, alebo tých zahraničných agentov, ktoré koniec koncov, ktorí koniec koncov stvorili aj vás, pán Šeliga? Alebo tým myslíte vašu vládu, ktorá odkedy nastúpila k moci, tak si vyslovene spolitizovala celú spravodlivosť a urobila si z nej slúžku vašich záujmov? To je tá vaša verejnosť? Takejto verejnosti nemusí čeliť nikto, ani generálny prokurátor a tobôž nie my v tomto parlamente.
40. schôdza NR SR - 4.deň - A. dopoludnia
Dátum: 2021-09-22
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

92. Ja sa plne stotožňujem so slovami kolegu Kotlebu, ktorý mal aj také kritické slová vo vzťahu k niektorým duchovným a biskupom, ktorí sa podriaďujú tým totalitným opatreniam, ktoré tu vláda zavádza. Pretože naozaj povinnosťou kresťana je predovšetkým to, aby slúžil Bohu, aby slúžil Bohu, aby neustupoval v tých veciach, ako je napríklad, ako sú sväté omše, aby sa nebránilo tomu, aby ľudia chodili do kostolov, aby nezatváral tieto kostoly, aby nemenil tie, tú liturgiu len kvôli tomu, že vláda to nariadila, že sú tu nejaké opatrenia, ktoré majú zabrániť nejakej nákaze. Ale v skutočnosti aj tak tomu, to ničomu nezabránilo. Treba sa naozaj držať slov, ktoré sú napísané aj v Biblii, svätej Biblii, kde sa píše o skutkoch apoštolov, sú to slová apoštola Petra a ďalších apoštolov, ktorí hovoria, Boha treba poslúchať viac ako ľudí. Naozaj, Boha treba poslúchať viac ako ľudí. A toto je povinnosť každého kresťana, zvlášť osoby duchovné a zvlášť biskupov. Ďakujem pekne.
40. schôdza NR SR - 4.deň - A. dopoludnia
Dátum: 2021-09-22
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

38. Kolegyňa Sulanová tu dokonale vystihla, v čom spočíva tá diskriminácia neočkovaných, aké obludné rozmery má. A ja si v súvislosti s tým kladiem otázku, kam to všetko povedie, pretože dnes sú diskriminovaní zamestnanci v práci, zdravotníci, policajti, vojaci, sú diskriminovaní väzni, sú diskriminovaní študenti vysokých škôl, ktorí pokiaľ sa nechcú dať zaočkovať, tak sa musia niekoľkokrát do týždňa testovať na niektorých vysokých školách, ak chcú normálne študovať. Začali sa očkovať už päťročné deti a ja neviem, či teraz tie päťročné deti ich chceme nejakým spôsobom vylučovať zo školiek alebo potom, keď dosiahnu vek šesť rokov, tak ich nepustíme ani do základných škôl, aby mohli absolvovať povinnú školskú dochádzku, alebo či teraz budeme smerovať až k tomu, že začneme očkovať batoľatá či dokonca malé deti v pôrodnici, lebo aj také očkovanie, síce v súvislosti s inými chorobami, ale aj také už sme v histórii na Slovensku mali, že sa očkovali deti už na tretí deň po svojom narodení. A toto je len, toto je len zatiaľ diskriminácia, ale už teraz vieme, že okrem tejto legislatívy, ktorá tu u nás platí, sa chystá ďalšia legislatíva, ako je napríklad zákona, novela zákona o Policajnom zbore, kde má získať Policajný zbor alebo teda policajti právomoc, a teraz dobre počúvajte, právomoc na to, aby spútali a previezli k lekárovi osobu, ktorá odmietne sa podrobiť nejakému nariadenému lekárskemu zákroku. To v praxi bude znamenať napríklad to, že ak sa zavedie do budúcna povinné očkovanie hoci len zdravotníkov alebo učiteľov alebo nejakých iných vybraných skupín obyvateľstva, tak policajti si pre nich prídu, spútajú ich, privezú ich do nejakého očkovacieho centra a tam ich násilím zaočkujú. A už teraz sa na to pripravuje legislatíva. A treba naozaj o tom hovoriť, treba ľuďom otvárať oči, pretože ak nezastavíme túto diskrimináciu, tak naozaj vidíme, kam to všade speje a jedného dňa nás budú zatvárať hádam aj do koncentračných táborov.
40. schôdza NR SR - 4.deň - A. dopoludnia
Dátum: 2021-09-22
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

24. V nadväznosti na to, čo povedal pán poslanec Mizík, naozaj treba si otvorene povedať, aká je tá bilancia očkovania na Slovensku. A ja poviem teraz len tie oficiálne čísla, ktoré naozaj, ako povedal už aj teraz predo mnou kolega Medvecký, tak sú len oficiálnymi číslami. Skutočnosť je niekde úplne inde a je ešte omnoho horšia. Ale keby sme sa aj opreli o tie oficiálne čísla, zoberme si takmer desaťtisíc nežiaducich účinkov, z toho viac ako tisíc závažných, takých závažných, ako sú silné alergické reakcie, pľúcna embólia, rôzne halucinácie, poškodenie nervového systému, zápaly, dokonca mozgový alebo srdcový infarkt. To je len malá ukážka toho, čo všetko môže spôsobiť podľa oficiálnych štatistík Štátneho ústavu na kontrolu liečiv, čo môže spôsobiť očkovanie. Z toho, samozrejme, tie oficiálne štyri úmrtia. To, že táto štatistika je niekde úplne inde ako tá realita, o tom nasvedčuje aj to, že zo zahraničia vieme, hovoria to experti, že len desať percent, reálne iba desať percent tých nežiaducich účinkov je reálne hlásených, teda skutočnosť je niekde úplne inde a naozaj tá vakcinácia ako taká, tie účinky sú mnohokrát zatajované, zamlčiavané alebo sa pripisujú čomukoľvek inému len nie očkovaniu. Tak ako kedysi sa, alebo teda prednedávnom sa všetko, každá respiračná choroba, všetko sa pripisovalo COVID-u, tak teraz sa vlastne všetky tie účinky váľajú na niečo iné. Všetky tie úmrtia sa dávajú na vrub niečo iné, ale nepovie sa, že to je v skutočnosti spôsobené očkovaním.
35. schôdza NR SR - 2.deň - C. noc
Dátum: 2021-07-24
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

46. Ďakujem. Martin, ty si začal svoje tu neskoré nočné vystúpenie tým, že si vyhral nejakú, alebo teda že si bol, myslím, na druhom mieste v nejakej matematickej súťaži. Ja teda som žiadnu matematickú súťaž nevyhral, ale niektoré veci si viem aj ja spočítať. Teraz jedno s takým, jedným z takých mýtusov alebo mýtov je aj to, že tí, ktorí sa dajú plne zaočkovať, tak tí vraj síce môžu vo výnimočných prípadoch, vzhľadom na to, že máme teda také tie skvelé vakcíny, môžu sa nakaziť, ale že majú jednoznačne miernejšie príznaky, je nižšia miera hospitalizácie medzi nimi a hlavne je nižšia úmrtnosť medzi nimi. No a dneska si len tak pozerám internet, dokonca tie mainstreamové médiá a čo sa dozviem? Že v Izraeli, opäť v Izraeli, neviem prečo, pribudlo 5 770 prípadov ľudí, ktorí boli plne zaočkovaní obidvoma vakcínami a medzi nimi je úmrtnosť na COVID 2,13-percentná, medzi tými plne zaočkovanými. Ja som si teda pozrel, že koľko percent je, bola alebo teda bola úmrtnosť medzi tými, ktorí sa nakazili a neboli zaočkovaní, a teda človek by čakal, že tá by mala byť podstatne väčšia, hej? A zistil som, že to bolo 0,8 %. Čiže 0,8 % tí, ktorí neboli zaočkovaní, a medzi tými, ktorí sa nakazili, je úmrtnosť, a teda nakazili sa a boli očkovaní, je úmrtnosť 2,13 %. Potom to nejako nesedí. Potom to naozaj nejako nesedí. Ako je možné, že je tá úmrtnosť omnoho vyššia? (Prerušenie vystúpenia časomerom.)
35. schôdza NR SR - 2.deň - B. popoludní 2
Dátum: 2021-07-24
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

157. Správne tu bolo povedané, že sa tu vynucuje očkovanie vakcínami, pri ktorých nikto nič negarantuje. No áno, je to naozaj tak. No ale problém je v tom, že, že mnohí ľudia bezbreho práve na základe tej propagandy veria, že tie kontrolné orgány, ktoré majú dohliadať na ich účinnosť a na bezpečnosť tých vakcín, že sú v podstate také nezávislé, objektívne orgány, ktorým môžme veriť, na ktoré sa treba spoľahnúť, a čo povedia tieto orgány, ak oni schvália tie vakcíny, tak je to absolútne dôveryhodné, debata tým skončila. No ale keď sa pozrieme ako tieto, tieto kontrolné orgány fungujú, tak opak je pravdou a naozaj vzbudzujú veľké podozrenia už len také fakty, ako napr. pri Európskej liekovej agentúre, pri tej EME, kde viac ako 70 % z financií, ktoré má táto organizácia, má rozpočet nejakých 144 mil. dolárov, tak 70 % pochádza od farmaceutických firiem, a čím viacej tých žiadostí na schvaľovanie vakcín tam prichádza do tej EMI, tak tým, samozrejme, viac aj táto agentúra z toho profituje a viacej, viacej zarobí. A toto kritizovali mnohí, napr. spomeniem Christova Kopa z lekárskeho časopisu Prescribe, ktorý vychádza v Paríži, ktorý povedal, že tie čiastky, ktoré dostáva EMA, sa neustále zvyšujú, a tak sa v podstate aj zhoršuje možnosť brániť sa proti tým tlakom farmaceutických firiem. No a druhá vec je, že tie tlaky nie sú len zo strany farmaceutických firiem na tieto kontrolné orgány, ale aj zo strany, a sú tam aj politické tlaky zo strany rôznych politikov a predstaviteľov členských štátov Európskej únie. Napríklad keď sa schvaľovala tá vakcína Pfizer ešte v decembri roku 2020, tak mnohé členské štáty, napr. Nemecko na to veľmi tlačilo a ten tlak priznala aj samotná tá EMA, aby sa to schválilo čo najskôr, pretože Veľká Británia a v Amerike to už bolo schválené, tak proste tlačili na to, aby to isté urobila aj EMA. Čiže tie tlaky sú evidentné a svedčia o tom, že tieto organizácie a inštitúcie, ktoré majú na to dohliadať, nie sú dostatočne dôveryhodné.
35. schôdza NR SR - 2.deň - B. popoludní 2
Dátum: 2021-07-24
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

113. Ďakujem kolegom za faktické. Naozaj je pravda, že tie banky, ktoré spomínal kolega Marek Kotleba, tak oni veľmi dobre vedia, ako sa všetky tieto veci majú. Ale to isté platí aj o politikoch, to isté platí o tých médiách hlavného prúdu, o všetkých tých dôležitých inštitúciách. Oni veľmi dobre vedia, ako sa vec má, aj čo sa týka rizík spojených s vakcínami, aj čo sa týka ich účinnosti, aj čo sa týka mnohých ďalších vecí, problém je tu v tom, že mnohí ľudia, mnohí obyčajní ľudia, ktorých sa to najviac, tieto opatrenia dotýkajú, tí nevedia a tých tieto inštitúcie, ktoré sú vzájomne prepojené, či sú to banky, či sú to farma firmy, politici, médiá, tak tie sa snažia držať týchto ľudí v čo najdlhšej a najväčšej nevedomosti, pretože ak by si to uvedomilo, ak by si uvedomila väčšina národa, čo sa tu reálne deje, tak potom by mnohé z týchto inštitúcií a z týchto politikov mali obrovský problém a tomu sa snažia jednoducho zabrániť. Pán poslanec Benčík, keby to bolo, keby to bolo o slobode, keby to bolo o tom, že to nie je povinné, no tak potom dajte hlasovať o tom ľuďom v referende, nech sa rozhodnú teda, že či takýto zákon má platiť, alebo nemá platiť. Dajte každému možnosť si vybrať. Potom by to bolo naozaj slobodné, ale to vy neurobíte, lebo vy sa bojíte, tak ako sa bojíte predčasných volieb, vy sa všeobecne bojíte vôle ľudí a snažíte sa tú suverenitu ľudu, ktorá je zakotvená aj v ústave čo najviac potierať. Ale inak na druhej strane ma prekvapuje, že vaša reakcia na mňa bola iba v tomto duchu, že ste tu zasa nesplietali nejaké reči o fašizme. Už sa asi možno meníte tým svojím vekom k lepšiemu.
35. schôdza NR SR - 2.deň - B. popoludní 2
Dátum: 2021-07-24
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

85. Ďakujem, kolegyňa Sulanová, za perfektné vystúpenie, kde ste vynikajúco nielen zhrnuli, ale aj vysvetlili tú podstatu to... tejto celej debety a celého tohto zákona, že tu vôbec nejde len o riešenie tej otázky, že či očkovanie je účinné, nie je účinné, či má nejaké zdravotné riziká, alebo nemá nejaké zdravotné riziká, ale tu ide v podstate len o to, že tak ako každý lekársky zákrok v medicíne, tak ani očkovanie, aj keby bolo maximálne prospešné, aj keby ste tu predložili akékoľvek, zástupcovia vládnej koalície, dôkazy, že naozaj je to opodstatnené a je to správne, tak aj napriek tomu nie je najmenší dôvod, aby sa do zákona dala možnosť nejakému hlavnému hygienikovi jednoducho schvaľovacie vyhlášky, ktoré, ktoré potom budú svojím spôsobom diskriminovať ľudí, ktorí sa nedajú zaočkovať. Jednoducho to, ako si ľudia naložia so svojím vlastným telom, ako si naložia so svojím vlastným životom a zdravím, je čisto na rozhodnutí ľudí bez ohľadu na to, či je to v ich prospech, alebo nie je to v ich prospech. To je podstata vecí a v tom je vlastne tá podstata vecí, čo si týka slobody v očkovaní. Ďakujem pekne.
35. schôdza NR SR - 2.deň - B. popoludní 2
Dátum: 2021-07-24
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

73. Stano, keď som ťa počúval, tak mi napadlo len jedno, že čo najlepšie teda sedí na túto vládu a týchto vládnych poslancov, že majú oči a nevidia, majú uši a nepočujú. My tu už niekoľko mesiacov rozprávame veci, ktoré keď prvý raz hovoríme, tak nás označujú, že sme konšpirátori, že šírime hoaxy, ale čo je najhoršie, a nikto z nás si to neželá, že to, čo hovoríme, to, pred čím varujeme, sa nám v konečnom dôsledku potom potvrdzuje, že sa to nakoniec aj napĺňa. Ja spomeniem len jeden taký príklad za všetky. Áno, my sme hovorili v podstate od začiatku, že ten vírus ako taký je umelý. Nebavme sa tu teraz o tom, že či unikol z laboratória, či ho niekto úmyselne pustil, ale jednoducho, že je umelý. No a tieto slová sa čoraz viacej potvrdzujú, napr. relatívne nedávno dvaja americkí vedci špičkoví, Dr. Steven Quay, držiteľ 87 medicínskych patentov, autor viac ako 360 odborných publikácií, ktorý je radený medzi top 1 % svetových vedcov na svete, a jeho kolega, Dr. Richard Muller, emeritný profesor fyziky na prestížnej kalifornskej univerzite Berkeley, konštatovali, že na 99,8 % je pravdepodobnosť, že ten SARS-CoV-2 pochádza z laboratória a len 0,2-percentná pravdepodobnosť je, že je prírodného pôvodu. Konštatovali to, čo hovorili mnohí predtým, vysmievali sa mnohí tej, tej českej molekulárnej genetičke Soni Pechovej, dokonca vyfabrikovali nejaké obvinenia, zrejme nejaké finančné machinácie, len aby pošpinili jej meno. Teraz, keď to počuli od tých špičkových vedcov, keď aj oficiálna americká vláda už s tým pracuje ako s nejakou teóriou, že naozaj je to zrejme umelé, Čína začína mať z toho problémy, tak jednoducho teraz, teraz sa len napĺňajú tie naše slová. Ja sa nechcem dožiť toho, že sa naplnia aj tie nejaké ďalšie naše slová, možno o tej čipovej totalite.
35. schôdza NR SR - 2.deň - B. popoludní 2
Dátum: 2021-07-24
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

57. Ďakujem. Marek, pýtal si sa, že čo to znamená v tom návrhu zákona dočasné. Dočasné obmedzenie vstúpi do prevádzok. To je to isté ako pri tom núdzovom stave. Pri tom núdzovom stave, ale vtedy aspoň sa, alebo teda je v zákone napísané, že je to, musí trvať maximálne niekoľko dní, sú tam nejaké zákonné limity, tu neexistuje ani žiadna, žiaden zákonný limit, 90 dní, rok, jednoducho nie je to tam spomenuté, nič, ale aj pri tom núdzovom stave to nebolo ani o vláde, aby sa to neustále predlžovalo, samozrejme, parlament na to, aby to odsúhlasil, tá väčšina sa tu vždycky našla. No a dočasné v praxi, tak ako si to táto vláda predstavuje, v podstate to je len to, že to bude pokračovať dovtedy, tie, tie opatrenia alebo tie vyhlášky, ktoré sa na základe tohto potom vydajú, dokým jednoducho nepodplatia a nezastrašia každého jedného človeka tu na Slovensku, každého občana Slovenskej republiky, aby sa dal zaočkovať. Alebo teda maximum spomedzi občanov Slovenskej republiky. No a ešte k tej osobe hlavného hygienika, ktorej, ktorému dáva vlastne tento zákon doslova diktátorské právomoci, tak je to naozaj na zváženie, či táto jedna osoba, ktorá v podstate nie je volená ani priamo ľuďmi, dokonca nie je volená ani zástupcami ľudí, teda poslancami v parlamente, ako môže mať takéto kompetencie diktátorské, to je niečo, čo v podstate nemali ani v antickom Ríme (povedané so smiechom), v antickej Rímskej republike, lebo tam síce boli, mali tí vrcholní predstavitelia antickej republiky Rímskej diktátorské právomoci, ale len v čase vojny, ale nie v čase mieru, v akom sa nachádzame teraz.
35. schôdza NR SR - 2.deň - A. dopoludnia
Dátum: 2021-07-24
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

156. Pán poslanec Stančík, hovoríte, že týmto svojím návrhom zákona ako vláda nikomu nezakazujete ísť do lekárne, do potravín, že také niečo tam v zákone nie je. Ale fakt je taký, že tá kompetencia, ktorú dávate Úradu verejného zdravotníctva, tak tá je tak neurčito formulovaná a tak široká, že teoreticky keď by bol tento návrh zákona schválený, tak ten hlavný hygienik, keď vydá vyhlášku, tak by mohol teoreticky na základe tohto vášho ustanovenia zakázať v budúcnosti ľuďom, ktorí nebudú očkovaní a testovaní ísť do tých lekární a potravín. A keby to aj reálne neurobil, že by nevyužil tú kompetenciu, ktorú mu týmto spôsobom dáte, tak je to absolútne jedno, pretože stačí, že to urobíte tak, ako ste robili na jar, že zakážete ľuďom, ktorí sa nedali testovať, chodiť do práce a potom nebudú mať reálne financie, nebudú mať peniaze na to, aby si išli kúpiť tie lieky a potraviny. Takže je to to isté, je to tu absolútne to isté, ako keby ste im priamo zakázali ísť do tých lekární, ako keď im zoberiete živobytie a peniaze na to, aby tam mohli nakupovať. A možno ešte taká posledná vec k tomuto. Zase ste tam poukazovali na ten klasický argument, že vlastne my môžme za všetko, lebo 17. novembra sa demonštrovalo v uliciach, tam sa zišlo veľa ľudí a tam sa určite nakazili. No, to bola možno jedna akcia, ten 17. november, zišlo sa tam veľa ľudí, dobre, to je pravda, ale vy ste nútili ľudí, aby sa schádzali nieže na jednej akcii 17. novembra, ale každý týždeň, každý týždeň a nie na jednom mieste, v hlavnom meste, ale na stovkách miest, na stovkách miest, kde prebiehalo to testovanie. A myslíte si, že tam sa ich nakazilo nejako menej?
35. schôdza NR SR - 2.deň - A. dopoludnia
Dátum: 2021-07-24
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

38. Ďakujem. Kolega Kotleba tu hovoril o tom, že tu vzniknú dve kategórie občanov, tí očkovaní, privilegovaní, tí neočkovaní, znevýhodnení a diskriminovaní, v podstate druhoradí občania pre túto vládu. Ja len dodám, že zo strany pána ministra už aj existuje v podstate také označenie pre tieto dve skupiny osôb, keď v jednom rozhovore nazval tých, ktorí sú očkovaní, ako osoby, ktoré nie sú nebezpečné pre spoločnosť, z čoho mi logicky vyplýva, že tí, ktorí, teda tí, ktorí sú očkovaní, že nie sú nebezpeční pre spoločnosť, a, naopak, teda tí, ktorí sa nedajú zaočkovať, tí možno z jeho pohľadu sú nebezpeční pre spoločnosť. Čiže z tohto mi vyplýva to, že v podstate keď začneme teraz rozdeľovať ľudí na tých nebezpečných a tých, ktorí nie sú nebezpeční, tak kam to celé, kam to celé dospeje. Lebo dnes ideme ľuďom zakazovať vstup do prevádzok, vstup na hromadné podujatia, ak sa nedajú zaočkovať, ale čo bude potom nasledovať, keď takéto niečo sme schopní vôbec tuná v parlamente prejednávať? Budú potom tí, ktorí sa nedajú zaočkovať, dajme tomu nejako sledovaní? Dostanú nejaké náramky, aby sme vysledovali ich kontakty, ich pohyb alebo v konečnom dôsledku dospejeme až do takého štádia, že týchto nezaočkovaných zavrieme buď doma, alebo ich zavrieme dokonca do nejakých koncentračných táborov? Pretože táto vláda je schopná naozaj všetkého. Videli sme to v podstate minulý rok, keď bola tá povinná štátna karanténa, keď ľudia, ktorí prekročili hranice, vracali sa domov, tak museli ísť do tej štátnej karantény, čo bolo v podstate taký štátny koncentračný tábor, aj keď si vláda možno otvorene nechce povedať. A možno to znie ako utópia, ale kto by povedal pred rokom a pol, že ľudia budú musieť povinne nosiť nejaké rúška toľko mesiacov, alebo kto by povedal, že budú musieť stáť v radoch na tie plošné testovania, ak budú chcieť ísť vôbec do práce. Vtedy sa to javilo, pred rokom a pol ako nejaká utópia, teraz sa to stalo realitou. Čiže toto naozaj nespeje k ničomu dobrému. Toto speje ešte k tvrdšej totalite, ako tu máme teraz.
83. schôdza NR SR - 8.deň - B. popoludní
Dátum: 2023-02-14
Poslanec: Susko, Boris (SMER - SD)
Druh vystúpenia: Vystúpenie v rozprave

203. Ďakujem pekne. Aj keď nemôžem zhrnúť rozpravu, pretože do rozpravy sa nikto ďalší neprihlásil, ale takisto by som chcel apelovať na všetkých poslancov, aby podporili a uctili si ústavu Slovenskej republiky a občanov Slovenskej republiky tak, že podporia tento návrh zákona, a pokiaľ sme sledovali vyhlásenia jednotlivých politikov s výnimkou možno strany SaS, tak väčšina, tak súčasných vládnych strán, ako aj všetkých opozičných strán sa vyjadrovala v tom zmysle, že sú za to, aby bolo možné aj referendom skrátiť volebné obdobie, čiže myslím si, že, že by nemal byť problém tento návrh zákona aj s týmto pozmeňovacím návrhom schváliť. A, pán predsedajúci, navrhujem, hlasovanie o tomto bode programu vo štvrtok 16. 2. 2023 o 11.00 hod. Ďakujem.
83. schôdza NR SR - 8.deň - B. popoludní
Dátum: 2023-02-14
Poslanec: Susko, Boris (SMER - SD)
Druh vystúpenia: Vystúpenie s faktickou poznámkou

199. Ďakujem pekne za slovo, pán predsedajúci. Ďakujem pekne za faktické poznámky, kolegovia. Samozrejme, tak ako som povedal v svojej rozprave, myslím si, že možnosť skrátiť volebné obdobie aj samotnou vôľou občanov priamou formou demokracie, teda v referende je určitým vyjadrením úcty k ústave a úcty k občanom Slovenskej republiky, ktorí prejavili túto vôľu tak v petícii, v ktorej sa... v tom prvom, v tej prvej petičnej akcii, ktorej sa zúčastnilo vyše 600-tisíc občanov, a tak, samozrejme, aj v samotnom referende potom, ktorého sa zúčastnilo skoro 1,2 mil. občanov, kde viac ako 98 % bolo za takúto zmenu právnej úpravy, čiže mali tú vôľu, aby mohli vykonávať štátnu moc priamo, no a občania môžu štátnu moc vykonávať priamo v zásade len v referende alebo všeľudovom hlasovaní, ale to sú len technické otázky. Čiže ja si myslím, že, že to, že takú, takúto právnu úpravu chceme zaviesť do právneho poriadku Slovenskej republiky, naozaj má svoj význam a má a spočíva v úcte k samotnej ústavy. A na záver už len možno ten prvý pozmeňujúci návrh, ktorý som predložil, je trochu dlhší a komplikovanejší, ale vyplýva to len z toho, že sme koordinovali a konzultovali tieto otázky aj s odborom legislatívy a aproximácie práva, kde sme museli reagovať na už prijaté zmeny ústavy medzičasom, a preto sú tam niektoré tie veci možno trošku komplikovanejšie zadefinované, ale tak, aby boli v ústave vykonateľné. Čiže preto je ten pozmeňujúci návrh taký dlhší a trošku, trošku tak textom komplikovanejší. Ďakujem pekne.
83. schôdza NR SR - 8.deň - B. popoludní
Dátum: 2023-02-14
Poslanec: Susko, Boris (SMER - SD)
Druh vystúpenia: Vystúpenie

189. Ďakujem pekne za slovo. Vážený pán predsedajúci, vážený pán predkladateľ, vážená pani poslankyňa, páni poslanci, dovoľte, aby som vás informoval o prerokovaní uvedeného návrhu ústavného zákona v ústavnoprávnom výbore. Národná rada pridelila návrh ústavného zákona na prerokovanie ústavnoprávnemu výboru, ktorý určila aj ako gestorský výbor, a určila lehotu na jeho prerokovanie. Poslanci Národnej rady, ktorí nie sú členmi výboru, ktorému bol návrh ústavného zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor uvedený návrh ústavného zákona prerokoval na 136. schôdzi, avšak neprijal uznesenie, keďže návrh uznesenia nezískal súhlas trojpätinovej väčšiny všetkých členov výboru. Návrh správy výboru vrátane stanoviska gestorského výboru prerokoval ústavnoprávny výbor na 137. schôdzi. Stanovisko gestorského výboru ani návrh správy výboru neboli schválené, keďže návrh stanoviska gestorského výboru nezískal súhlas potrebnej väčšiny členov ústavnoprávneho výboru. Ako spravodajca ústavnoprávneho výboru predkladám túto informáciu a budem navrhovať ďalší postup. Pán predsedajúci, prosím, otvorte rozpravu.